ο δημος ετιμησεν ιολλαν ιολλου χρυσοις στεφανοις αριστηοις δυσιν και ικονι χρυση και αλλη χρυση κολοσσικη και αλλη χρυση εφιππω και αλλαις χαλκαις και αγαλμασιν μαρμαρινοις τρισιν και αλλαις γραπταις ανδρα αγαθον και φιλοπατριν οντα και πολλας πρεσβειας τελεσαντα επιτυχως και πολλους κινδυνους και αγωνας και εγδικασιας υπερ του δημου αναδεξαμενον και κατορθωσαντα και στρατηγησαντα καλλιστα και πολλα και μεγαλα των συνφεροντων περιποησαντα τη πατριδι και γυμνασιαρχησαντα εκ του ιδιου βιου επιφανεστατα και αγωνοθετησαντα παναθηναια και ευμενηα παρ εατου και γενομενον ιερεα της ρωμης και καλλιστας ποιησαντα θυσιας τοις θεοις πολλακις υπερ της του δημου σωτηριας και τα απο των θυσιων παντα διανιμαντα πασι τοις πολιταις και ξενοις εν τη ιδια οικια και εν τω γυμνασιω και τας αλλας αρξαντα αρχας τας μεγιστας και εν πασαις αναστραφεντα ανδρηως και καθαρηως και δικαιως και πολλας εν παντι τω βιω ποιησαμενον επιδοσεις τη πατριδι πασης αρετης ενεκεν και ευεργεσιας της εις εαυτον.
Lyd. — Sardis (Sart) — ca. 75-50 BC
 ca. 75-50 BC